Správa zo zahraničnej pracovnej cesty

1.	Účastníci ZPC:
Titul, meno a priezvisko:	Mgr. Mária Štefková, PhD.	
Pracovisko:	Štátny pedagogický ústav, Pluhová 8, Bratislava	
Pracovné zaradenie:	vedúca oddelenia špeciálnej pedagogiky a inklúzie	
Znalosť jazykov:    	AJ,  RJ	
2.	
Zahraničná pracovná cesta:
Štát:	Belgicko	
Mesto:	Brusel	
Vykonaná v doch:	17.11.-19.11. 2013 	
Prijímajúca organizácia:	Európska agentúra pre rozvoj špeciálneho  vzdelávania  (ďalej len „Agentúra“) 	
Účel cesty:	Polročné pracovné stretnutie zástupcov členských krajín EÚ (Agentúry – zboru reprezentantov a národných koordinátorov) 	
Spôsob financovania:	Cestovné náklady a ubytovanie bolo hradené  z prostriedkov ŠPÚ.	
3.	Rámcový program pobytu:

17. 11. 2013	Príchod, ubytovanie, oboznámenie sa s materiálmi pripravenými na pracovné stretnutie a neformálne rokovania. 	
18. 11. 2013	Oficiálne privítanie na konferencii predstaviteľmi belgických ministerstiev školstva Marie_Martine Schyns a Pascal Smet (francúzsky a flámsky hovoriacej komunity) a  reprezentantmi Výboru pre vzdelávanie a kultúru Európskej komisie. 
Prezentácia „Evolúcia ľudských práv- Inkluzívne vzdelávanie“  - Diane Richler, Joseph Kennedy Jr. Foundation, International Fellow, poradkyňa pre ľudské práva z Open Society Institutes.  
Spoločné pracovné stretnutie členov zboru reprezentantov a národných koordinátorov. 
Vyhodnotenie činnosti Agentúry za rok 2013. 
Skupinová diskusia na tému „Vysoko kvalifikovaní profesionáli“ s kľúčovou prednáškou prof. Gerardo Echeita z University of Madrid,  Španielsko. 
Panelová diskusia s reprezentantmi ministerstiev školstva (Belgicka, Litvy a Poľska)  a Európskej komisie. 
Spoločenský večer organizovaný Ministerstvom školstva flámsky hovoriacej komunity. 	
19. 11. 2013	Spoločné pracovné stretnutie členov Zboru reprezentantov a národných koordinátorov s výborom Agentúry – program na rok 2014.
Pracovné stretnutie  národných koordinátorov.
Sumarizácia záverov polročného pracovného stretnutia.  

4.	Stručný priebeh rokovaní
18.11. 2013
Oficiálne otvorenie konferencie  predstaviteľmi  obidvoch ministerstiev školstva (francúzsky a flámsky hovoriacej komunity) a  reprezentantmi Európskej komisie. 
Diane Richler -   poradkyňa pre ľudské práva z Open Society Institutes otvorila problematiku uplatňovania  a porušovania Dohovoru  OSN o právach osôb so zdravotným postihnutím.  
Na spoločnom  pracovnom  stretnutí členov zboru reprezentantov a národných koordinátorov predstavitelia výboru  Agentúry predniesli výročnú  správu  za rok 2013 a bilancovali  vplyv  Agentúry na implementáciu politiky a praxe v špeciálnom a/alebo inkluzívnom vzdelávaní v členských krajinách. 
Cieľom skupinovej diskusie „Vysoko kvalifikovaní profesionáli“ bolo zadefinovať kvalifikačné  kompetencie odborníkov pracujúcich v inkluzívnom vzdelávaní.
Reprezentanti ministerstiev školstva (Belgicka, Litvy a Poľska)  a Európskej komisie formou panelovej diskusie prezentovali legislatívne zámery a realizáciu  inkluzívneho vzdelávania v jednotlivých krajinách.   
Spoločenský večer bol organizovaný Ministerstvom školstva flámsky hovoriacej komunity na strednej odbornej škole vo Wemmele.

19.11.2013
Na spoločnom pracovnom  stretnutí členov Zboru reprezentantov a národných koordinátorov s výborom Agentúry bol prijatý program a odporúčania  rok 2014. 
Na pracovnom  stretnutí  národných koordinátorov bol  prezentovaný projekt  inkluzívneho vzdelávania v Dánsku, kde sa za hlavný nástroj inklúzie považujú zdrojové centrá.  Švédsky národný koordinátor oboznámil s preventívnym programom  pre deti v ohrození  z detských domovov. Boli prediskutované a navrhnuté  odporúčania  pre nastavenie kritérií pre prácu expertov v jednotlivých projektoch a o podmienkach práce národných koordinátorov. Taktiež boli prijaté odporúčania na zvýšenie úrovne prekladov  a disemináciu publikácií Agentúry. 

5. Odporúčané závery
Činnosť Agentúry v roku 2014, s opätovným podporením jej aktivít a  odborných podujatí Európskou komisiou, spojeným s jej finančnou podporou, bude pre Slovenskú republiku významnou oporou pri plnení medzinárodného Dohovoru o právach osôb so zdravotným postihnutím (OSN, 2006, oznámenie č. 317/2010 Z. z.). 
6.  Prehľad prinesenej dokumentácie
Dokumentácia so závermi, podkladmi a podrobnosťami z pracovných stretnutí Zboru reprezentantov, národných koordinátorov a výboru Agentúry  bude k dispozícii pre zástupcov členských krajín po jej zverejnení na intranete (infodesk) Agentúry.
Materiály pre odbornú a širokú verejnosť v preklade do slovenského jazyka budú zverejnené na web-stránke:  http://www.european-agency.org

7.   Prínos ZPC
Získanie informácií a najnovších poznatkov z oblasti špeciálneho a inkluzívneho vzdelávania v členských krajinách EÚ ako aj príležitosť pre zapojenie sa  Slovenskej republiky do riešenia výskumných projektov Agentúry.

8.  Spôsob zverejnenia výsledkov

Súhlasím so zverejnením správy na internete.

Dátum: 25. 11. 2013

Správu vypracovala:     

Mgr. Mária Štefková, PhD., vedúca oddelenia špeciálnej pedagogiky a inklúzie, Štátny pedagogický ústav 

Správu schválil:     

Doc. PaedDr. Viliam Kratochvíl, PhD., riaditeľ Štátneho pedagogického ústavu